VCOM แรลลี่ยาว! บวกอีก 8% นิวไฮตั้งแต่เข้าตลาดฯ ลุ้นรายได้ปีนี้โตแตะ 2 พันลบ.
VCOM แรลลี่ยาว! บวกอีก 8% นิวไฮตั้งแต่เข้าตลาดฯ ลุ้นรายได้ปีนี้โตแตะ 2 พันลบ.
VCOM แรลลี่ยาว! บวกอีก 8% นิวไฮตั้งแต่เข้าตลาดฯ ลุ้นรายได้ปีนี้โตแตะ 2 พันลบ.
24 ก.ย. 2563

ผู้สื่อข่าวรายงานว่า ราคาหุ้น บริษัท วินท์คอม เทคโนโลยี จำกัด (มหาชน) หรือ VCOM ณ เวลา 15.19 น. อยู่ที่ระดับ 6.20 บาท บวก 0.45 บาท หรือ 7.83% สูงสุดที่ระดับ 6.25 บาท ต่ำสุดที่ระดับ 5.90 บาท ด้วยมูลค่าการซื้อขาย 150.74 ล้านบาท ราคาหุ้นทำนิวไฮตั้งแต่เข้าตลาดเมื่อวันที่ 21 ธ.ค.60

อนึ่งก่อนหน้านี้นางทรงศรี ศรีรุ่งเรืองจิต กรรมการผู้จัดการ บริษัท วินท์คอม เทคโนโลยี จำกัด (มหาชน) หรือ VCOM เปิดเผยว่า ในปี 2563 บริษัทตั้งเป้าหมายมีรายได้อยู่ที่ 2,045 ล้านบาท เติบโต 15% จากปีก่อน ที่มีรายได้อยู่ที่ 1,781.83 ล้านบาท โดยมาจากรายได้จากการขายจำนวน 1,527 ล้านบาท เพิ่มขึ้นจากปีก่อน ที่มีรายได้จากการขายอยู่ที่ 1,126.50 ล้านบาท
โดยในไตรมาส 1/2563 บริษัทมีรายได้จากการขายแล้ว 481.40 ล้านบาท และรายได้จากการบริการ จำนวน 518 ล้านบาท ลดลงจากปีก่อน ที่มีรายได้จากการบริการอยู่ที่ 647.29 ล้านบาท ส่วนในไตรมาส 1/2563 บริษัทมีรายได้จากการบริการแล้ว 141.56 ล้านบาท